ᱠᱨᱤᱥᱱᱟᱜᱤᱨᱤ ᱦᱚᱱᱚᱛ

ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱓᱘ ᱦᱚᱱᱚᱛ (ᱠᱚᱧᱮ ᱯᱟᱪᱮ ᱴᱷᱟᱶ ᱨᱮ ᱢᱤᱫᱴᱟᱹᱝ ᱦᱚᱱᱚᱛ) ᱠᱷᱚᱱᱟᱜ ᱫᱚ ᱢᱤᱫᱴᱟᱹᱝ ᱜᱮᱭᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱒᱐᱐᱔ ᱥᱟᱞ ᱫᱷᱟᱹᱵᱤᱡ ᱫᱷᱚᱨᱢᱚᱯᱩᱨᱤ ᱦᱚᱱᱚᱛ ᱥᱟᱞᱟᱜ ᱛᱟᱦᱮᱸ ᱠᱟᱱᱟ ᱾ ᱠᱨᱤᱥᱱᱟᱜᱤᱨᱤ ᱨᱮᱱᱟᱜ ᱱᱚᱜᱚᱨ ᱯᱟᱞᱤᱠᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱪᱷᱟᱹᱴᱭᱟᱹᱨ
ᱠᱨᱤᱥᱱᱟ ᱟᱹᱲᱟᱹ ᱨᱮᱭᱟᱜ ᱢᱮᱱᱮᱛ ᱫᱚ "ᱦᱮᱱᱫᱮ' ᱟᱨ ᱜᱤᱨᱤ ᱨᱮᱭᱟᱜ ᱢᱮᱱᱮᱛ ᱫᱚ "ᱵᱩᱨᱩ" ᱠᱟᱱᱟ ᱾ ᱱᱤᱭᱟᱹ ᱴᱚᱴᱷᱟ ᱨᱮ ᱫᱚ ᱟᱭᱢᱟ ᱜᱽᱨᱮᱱᱟᱭᱴ ᱵᱩᱨᱩ ᱠᱚ ᱢᱮᱱᱟᱜᱼᱟ, ᱚᱱᱟ ᱛᱮᱜᱮ ᱱᱤᱭᱟᱹ ᱦᱚᱱᱚᱛ ᱨᱮᱭᱟᱜ ᱧᱩᱛᱩᱢ ᱫᱚ ᱠᱨᱤᱥᱱᱟ ᱜᱤᱨᱤ ᱠᱟᱱᱟ ᱾ ᱱᱟᱜᱟᱢ ᱠᱷᱚᱱ ᱵᱟᱰᱟᱭ ᱧᱟᱢᱚᱜ ᱠᱟᱱᱟ ᱵᱟᱝ ᱢᱟ ᱱᱤᱭᱟᱹ ᱴᱚᱴᱷᱟ ᱫᱚ ᱵᱤᱡᱟᱭ ᱱᱟᱜᱟᱨ ᱨᱟᱡᱚᱥᱴᱷᱤ ᱨᱮ ᱛᱟᱦᱮᱸᱠᱟᱱᱟ, ᱟᱨ ᱚᱟᱱ ᱚᱠᱛᱮ ᱨᱮᱱ ᱢᱟᱨᱟᱝ ᱨᱟᱡᱟ ᱢᱟᱱᱚᱛᱮ ᱠᱨᱤᱥᱱᱟ ᱫᱮᱶᱟᱨᱭᱟ ᱢᱟᱱᱚᱛᱮ ᱞᱟᱹᱜᱤᱫ ᱠᱚ ᱧᱩᱛᱩᱢ ᱠᱮᱫᱟ ᱾ ᱛᱤᱱ ᱨᱮ ᱴᱤᱯᱩ ᱥᱩᱞᱛᱟᱱ ᱱᱤᱭᱟᱹ ᱡᱟᱭᱜᱟᱭ ᱫᱚᱠᱷᱚᱞ ᱞᱮᱫᱟ, ᱩᱱᱤ ᱫᱚ ᱱᱤᱭᱟᱹ ᱴᱚᱴᱷᱟ ᱥᱚᱭᱚᱫᱽ ᱵᱟᱥᱟ ᱵᱩᱨᱩᱭ ᱧᱩᱛᱩᱢ ᱞᱮᱫᱟ ᱟᱨ ᱵᱩᱨᱩ ᱢᱩᱛᱱᱤ ᱨᱮ ᱢᱤᱫᱴᱟᱹᱝ ᱢᱩᱥᱡᱤᱫᱮ ᱵᱮᱨᱮᱫ ᱞᱮᱫᱟ ᱾ ᱢᱮᱱᱠᱷᱟᱱ ᱛᱟᱭᱚᱢ ᱛᱮ ᱱᱤᱭᱟᱹ ᱱᱟᱝᱜᱽᱨᱟᱦᱟ ᱨᱮᱭᱟᱜ ᱧᱩᱛᱩᱢ ᱫᱚ ᱯᱟᱹᱦᱤᱞ ᱟᱜ ᱧᱩᱛᱩᱢ ᱜᱮ ᱠᱚ ᱫᱚᱦᱚ ᱨᱩᱣᱟᱹᱲ ᱠᱮᱫᱟ ᱾

ᱱᱟᱜᱟᱢ
ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱨᱮᱱᱟᱜ ᱛᱷᱟᱯᱚᱱ ᱫᱚ ᱙ ᱯᱷᱮᱵᱽᱨᱩᱣᱟᱨᱤ ᱒᱐᱐᱔ ᱟᱟᱞ ᱨᱮ ᱛᱟᱢᱤᱞᱱᱟᱰᱩ ᱨᱮᱱᱟᱜ ᱓᱐ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱱᱚᱣᱟ ᱨᱮᱱᱟᱜ ᱛᱷᱟᱯᱚᱱ ᱫᱚ ᱫᱷᱟᱨᱢᱟᱯᱩᱨᱤ ᱦᱚᱱᱚᱛ ᱨᱮᱱᱟᱜ ᱢᱚᱬᱮ ᱜᱚᱴᱟᱝ ᱛᱚᱞᱩᱠᱟ ᱟᱨ ᱜᱮᱞ ᱜᱚᱴᱟᱝ ᱵᱚᱱᱚᱛ ᱫᱚ ᱠᱮᱪᱟᱜ ᱵᱮᱱᱟᱣ ᱞᱮᱫᱟ ᱛᱟᱦᱮᱸᱱ ᱾ ᱠᱨᱤᱥᱱᱟᱜᱤᱨᱤ ᱨᱮᱱᱟᱜ ᱯᱩᱭᱞᱩ ᱠᱚᱞᱮᱠᱴᱚᱨ ᱢᱚᱸᱜᱚᱛ ᱨᱟᱢ ᱥᱚᱨᱢᱟ ᱛᱟᱦᱮᱸ ᱠᱟᱱᱟ ᱾

ᱚᱛᱱᱚᱜ
ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱕,᱑᱔᱓ ᱜᱟᱺᱴ ᱠᱤᱞᱚᱢᱤᱴᱚᱨ ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱛᱤᱨᱩᱯᱚᱛᱛᱩᱨ, ᱥᱟᱢᱟᱝ ᱨᱮ ᱛᱤᱨᱩᱵᱚᱱᱱᱟᱢᱚᱞᱟᱭ ᱦᱚᱱᱚᱛ, ᱮᱛᱚᱢ ᱨᱮ ᱫᱷᱚᱨᱢᱚᱯᱩᱨᱤ ᱦᱚᱱᱚᱛ ᱟᱨ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱠᱚᱞᱟᱨ, ᱵᱟᱸᱜᱽᱞᱳᱨ ᱫᱮᱦᱟᱛ, ᱵᱟᱸᱜᱽᱞᱳᱨ ᱥᱚᱦᱨᱤ, ᱨᱟᱢᱱᱚᱜᱚᱨ ᱟᱨ ᱪᱟᱢᱨᱟᱡᱽᱱᱚᱜᱚᱨ ᱦᱚᱱᱚᱛ ᱠᱷᱚᱱ ᱠᱚᱧᱮᱼᱯᱟᱪᱮ ᱟᱨ ᱯᱟᱪᱮ ᱟᱨ ᱯᱚᱱᱚᱛ ᱨᱮᱱᱟᱜ ᱪᱤᱛᱛᱩᱨ ᱦᱚᱱᱚᱛ ᱛᱮ ᱜᱷᱮᱨᱟᱣ ᱟᱠᱟᱱᱟ ᱾ ᱠᱚᱧᱮ ᱨᱮ ᱟᱱᱫᱷᱨᱚ ᱯᱨᱚᱫᱮᱥ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚᱨᱭᱟ ᱟᱴᱮᱫ ᱠᱷᱚᱱ ᱓᱐᱐ ᱢᱤᱴᱚᱨ ᱠᱷᱚᱱ ᱑᱔᱐᱐ ᱢᱤᱴᱚᱨ ᱩᱥᱩᱞᱟ ᱾ ᱱᱚᱶᱟ ᱑᱑° ᱑᱒' ᱠᱚᱧᱮ ᱟᱨ ᱑᱒° ᱕᱙' ᱠᱚᱧᱮ ᱞᱟᱴᱤᱪᱩᱰ, ᱗᱗° ᱒᱗' ᱥᱟᱢᱟᱝ ᱠᱷᱚᱱ ᱗᱙° ᱓᱘' ᱞᱚᱝᱜᱤᱪᱩᱰ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾

ᱥᱟᱜᱟᱲᱚᱢ

ᱦᱚᱲ ᱮᱞ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱨᱤᱥᱱᱟᱜᱤᱨᱤ ᱦᱚᱱᱚᱛ ᱨᱮ ᱦᱚᱲ ᱮᱞ ᱑᱘,᱗᱙,᱘᱐᱙ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱜᱚᱴᱟ ᱑,᱐᱐᱐ ᱠᱚᱲᱟ ᱨᱮ ᱙᱖᱓ ᱛᱤᱨᱞᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱛᱟᱦᱮᱸ ᱠᱟᱱᱟ, ᱱᱚᱣᱟ ᱙᱒᱙ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱠᱷᱚᱱ ᱫᱚ ᱟᱹᱰᱤ ᱰᱮᱦᱮᱨᱟ ᱾ ᱛᱩᱨᱩᱭ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱨᱤᱱ ᱜᱩᱴ ᱒᱑᱗,᱓᱒᱓ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱑᱑᱒,᱘᱓᱒ ᱠᱚᱲᱟ ᱟᱨ ᱑᱐᱔,᱔᱙᱑ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱟᱨ ᱟᱹᱫᱤᱵᱟᱹᱥᱤ ᱭᱟᱜ ᱦᱚᱲ ᱮᱞ ᱑᱔.᱒᱒% ᱟᱨ ᱑.᱑᱙% ᱛᱟᱦᱮᱸ ᱠᱟᱱᱟ ᱾ ᱗᱒.᱙᱙% ᱡᱟᱹᱛᱤᱭᱟᱹᱨᱤ ᱥᱟᱞᱟᱜ ᱵᱟᱨᱟᱵᱟᱨᱤ ᱨᱮ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱖᱓.᱒% ᱛᱟᱦᱮᱸ ᱠᱟᱱᱟ ᱾

ᱠᱟᱹᱣᱰᱤ ᱟᱹᱨᱤ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 Official website


ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ